Dao. Dao (xitoycha "dao" — qonun, yoʻl) — qad. xitoy falsafasining muhim tushunchalaridan biri. Dastlab "yoʻl", "tariqat" maʼnosini, keyinchalik falsafada tabiatning "yullari"ni, uning qonuniyatlarini bildirgan. Daosizmning asosiy tushunchasi. Koinotning bosh sababchisi, uning sirli qonuniyati; aql bilan bilib, soʻz bilan ifodalab boʻlmaydigan, lekin hamma narsada mavjud boʻlgan hayotiy butunlik. D. — hamma narsaning asosi. Dunyo — D. ning "gavdalanishi"dir.